ANUNCIO APROBACIÓN DEFINITIVA MODIFICACIÓN ORDENANZA ICIO.
ADMINISTRACIÓN LOCAL — Municipal — Ponte Caldelas (Ordenanzas e Regulamentos, 29/01/2015)

O Pleno da Corporación Municipal, en sesión ordinaria celebrada o 20 de novembro de 2014, aprobou provisionalmente a modificación da Ordenanza fiscal reguladora do imposto sobre construcións, instalacións e obras (ICIO) do Concello de Ponte Caldelas, publicouse no Boletín Oficial da Provincia en data 11.12.14 e estivo sometido a información pública polo prazo de 30 días hábiles e, dado que, non se presentou ningunha reclamación procédese de seguido á publicación do texto íntegro: 1.—No uso das facultades concedidas polos artigos 133.2 e 142 da Constitución, o artigo 106 da Lei 7/85, do 2 de abril, de Bases do Réxime Local, e de acordo co previsto no artigo 59.2 e artigos 15 e seguintes do Real Decreto lexislativo 2/2004, polo que se aproba o Texto Refundido da Lei Reguladora das Facendas Locais, o Concello de Ponte Caldelas establece o Imposto sobre Construcións, Instalacións e Obras.2.—Este imposto rexerase polo disposto nos artigos 100 a 103 do Real Decreto lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, polas disposicións que a desenvolvan e polo que dispón esta Ordenanza.1.—Constitúe o feito impoñible deste imposto a realización, dentro do termo municipal, de calquera construción, instalación ou obra para a que se esixa a correspondente licenza de obras ou urbanística (obtéñase ou non), ou para a que se esixa presentación de declaración responsable ou comunicación previa sempre que a súa expedición corresponda ao Concello de Ponte Caldelas.2.—As construcións, instalacións e obras ás que se refire o apartado anterior poderán consisir en: a) Obras de construción de edificacións e instalacións de toda clase de nova planta. b) Obras de demolición. c) Obras en edificios, tanto aquelas que modifiquen a súa disposición interior coma o seu aspecto exterior. d) Aliñacións e rasantes. e) Obras de fontanería e alcantarillado. f) Obras en cemiterios. g) Calesquera outras construcións, instalacións ou obras que requiran licenza de obra urbanística, declaración responsable ou comunicación previa.1.—Son suxeitos pasivos deste imposto, a título de contribuíntes, as persoas físicas ou xurídicas e as entidades ás que se refire o artigo 35.4 da Lei 58/2003, do 17 de decembro, Xeral Tributaria, que sexan donos da construción, da instalación ou da obra, sexan ou non propietarios do inmoble sobre o que se realiza a obra. Para os efectos previstos no parágrafo anterior, terá a consideración de dono da construción, da instalación ou da obra quen soporte o gasto ou o custo que comporte a súa realización.2.—No suposto de que a construción, instalación ou obra non sexa realizada polo suxeito pasivo contribuínte, terán a condición de suxeitos pasivos substitutos do mesmo os que soliciten as correspondentes licenzas ou presenten as correspondentes declaracións responsables ou comunicacións previas ou os que realicen as construcións, as instalacións e as obras, se non fosen os propios contribuíntes. O substituto poderá esixirlle ao contribuínte o importe da cota tributaria que satisfixo. Está exenta do pagamento deste imposto a realización de calquera construción, instalación ou obra da que sexa dono o Estado, a Comunidade Autónoma ou as entidades locais, que, aínda que estea suxeita ao imposto, vaia ser directamente destinada a estradas, ferrocarrís, portos, aeroportos, obras hidráulicas, saneamento de poboacións e de augas residuais, aínda que a súa xestión a leven a cabo organismos autónomos e tanto que se trate de obras de investimento novo como de conservación.1.—A base impoñible deste imposto está constituída polo custo real e efectivo da construción, da instalación ou da obra. Para tales efectos, enténdese por custo real e efectivo o custo de execución material da construción, da instalación ou da obra.2.—Non formarán parte da base impoñible o Imposto sobre o Valor Engadido e os demais impostos análogos propios de réximes especiais, as taxas, os prezos públicos e as demais prestacións patrimoniais de carácter público local que estean relacionadas, de ser o caso, coa construción, coa instalación ou coa obra. Tampouco formarán parte da base impoñible os honorarios de profesionais, o beneficio empresarial do contratista nin calquera outro concepto que non integre, estritamente, o custo de execución material.1.—A cota tributaria será o resultado de aplicarlle á base impoñible o tipo de gravame.2.—O tipo de gravame queda fixado no 2,8 %. 3.—O Imposto devéngase no momento de iniciarse a construción, instalación ou obra, aínda que non se obtivera a correspondente licenza.1.—Gozarán dunha bonificación do 50% na cota do Imposto, as obras de reforma de edificacións xa existentes que se realicen co fin de favorecer as condicións de acceso e habitabilidade dos discapacitados. Esta bonificación aplicarase de forma exclusiva sobre o importe da cota que resulte de multiplicar o orzamento de execución material das obras especificamente destinadas á eliminación de barreiras arquitectónicas polo tipo impositivo. Dita bonificación terá carácter rogado, a solicitude do suxeito pasivo. Presentada a solicitude para a aplicación de dita bonificación, corresponde aos Servizos Municipais de Urbanismo, previa valoración das reformas que se pretenden realizar, formular informe sobre a súa concesión.2.—Gozarán dunha bonificación de entre o 10% e 95% na cota do Imposto as construcións, instalacións ou obras que sexan declaradas de “especial interese ou utilidade municipal” por concorrer circunstancias sociais, culturais, histórico artísticas ou de fomento do emprego que xustifiquen tal declaración. Corresponderá dita declaración así coma fixación do porcentaxe de bonificación, ao Pleno da Corporación en función das circunstancias concorrentes en cada caso, e se acordará, previa solicitude do suxeito pasivo, polo voto favorable da maioría simple dos seus membros.3.—Gozarán dunha bonificación do 50% na cota do imposto as construcións, instalacións ou obras para a instalación de sistemas para o aproveitamento térmico e eléctrico da enerxía solar. A aplicación desta bonificación estará condicionada a que as instalacións para produción de calor inclúan colectores que dispoñan da correspondente homologación administrativa. Dita bonificación terá carácter rogado, a solicitude do suxeito pasivo. Presentada a solicitude para a aplicación de dita bonificación, corresponde aos Servizos Municipais de Urbanismo, previa valoración das reformas que se pretenden realizar, formular informe sobre a súa concesión.4.—As bonificacións previstas no presente artigo non será aplicables simultaneamente.1.—Cando se solicite a preceptiva licenza ou se presente a declaración responsable ou a comunicación previa ou cando, non habéndose solicitado, concedido ou denegado aínda aquela ou presentando estas, se inicie a construción, instalación ou obra, se practicará unha liquidación provisional, determinándose a base impoñibe en función do orzamento presentado polos interesados, sempre que o mesmo fora visado polo Colexio Oficial correspondente cando isto constitúa un requisito preceptivo. Noutro caso, a base impoñible será determinada polos técnicos municipais de acordo co coste estimado do proxecto.2.—Unha vez finalizada a construción, instalación ou obra e atendendo ao custe real e efectivo da mesma, o Concello, mediante a oportuna comprobación administrativa, modificará, no seu caso, a base impoñible á que se refire o apartado anterior practicando a correspondente liquidación definitiva, e esixindo ao suxeito pasivo ou reintegrándolle, no seu caso, a cantidade que corresponda. Cando se produza calquera circunstancia que modifique o custo real e efectivo das construcións, instalacións ou obras que serviu de base para a determinación da cota tributaria, os suxeitos pasivos están obrigados a presentar no prazo dun mes, declaración complementaria e a ingresar o importe resultante. A inspección e recadación realizarase de acordo co previsto na Lei Xeral Tributaria e demais disposicións reguladoras da materia. En materia de infraccións e sancións, será aplicable, segundo dispón o artigo 11 do Real decreto lexislativo 2/2004, polo que se aproba o texto refundido da Lei reguladora das facendas locais, a regulación contida na Lei 58/2003, xeral tributaria, e demais disposicións que a complementen e a desenvolvan. A presente modificación desta ordenanza Fiscal consta de dez artigos, e unha vez aprobada polo Pleno da Corporación e publicada a aprobación definitiva no BOP entrará en vigor, permanecendo en vigor ata que se modifique ou se derrogue expresamente. A partir da data de entrada en vigor desta ordenanza fiscal, queda derrogada a anterior Ordenanza fiscal Reguladora do Imposto sobre Construcións, Instalacións e Obras publicada no Boletín Oficial da Provincia nº 119 de 23 de xuño de 2014. Contra o presente acordo, conforme o artigo 19 do Real decreto lexislativo 2/2004, de 5 de marzo, que aproba o texto refundido da Lei reguladora das facendas locais, poderase interpor polos interesados recurso contencioso-administrativo, no prazo de dous meses contados a partir do día seguinte o de publicación deste anuncio no Boletín Oficial da Provincia. Ponte Caldelas, 20 de xaneiro de 2015.—O Alcalde, Perfecto Rodríguez Muíños.